AksaraLLM/aksara-bahasa-daerah-v1 huggingface dataset:
thumb|Johnny Cash
Johnny Cash (lair J. R. Cash, 26 Fèbruari 1932 – 12 September 2003) ya iku musisi lan pandamel tembhang ingkang kawak lan pakaryané sampun legèndharis.\Piyambake sampun makarya miwiti taun 1950, ingkang damel musik alirané blues lan country. Cash iku garwané saka penyany country, ya iku June Carter Cash. Cash uga diarani "Man In Black" iku pejah amarga kena diabetes.
Lagu-lagunya ingkang legèndharis kaya ta "I Walk the Line", "Folsom Prison Blues", "Ring of Fire", lan "The Man in Black", "Orange Blossom Special", "So Doggone Lonesome". Cash uga sampun saged ngadol pakaryané 80 yuta kopi albumé ing dunya.

Johnny Cash sampun gadhah album ingkang kathah. Piyambaké sampun gadhah makarya ing musik uga 50 taun luwih.

Diskografi

Nalika 1950

Nalika 1960

Nalika 1970

Nalika 1980

Nalika 1990

Nalika 2000

Nalika 2010 (sampun pejah)

Nalika Konser

Lagu Panunjang

Album Agama

Album Natalan

Catethan Suku

Pranala njaba 

Lair 1932
Pati 2003
Cash, Johnny
Penyanyi Amérikah Sarékat
Musisi Amérikah Sarékat
Ottawa ya iku kutha krajan Kanada lan minagka kutha gedhé dhéwé kapapat nagara mau. Kutha ini mapan ing Lembah Ottawa pérangan étan provinsi Ontario, ing wates lor Quebec City-Windsor Corridor. Populasi kutha iki ya iku 808.391, lan populasi wewengkon Ottawa ya iku 1.146.790 (2004). Wali kuthané ya iku Bob Chiarelli.

Minangka kutha krajan, Ottawa duwé akèh national landmark kaya ta Parliament Hill, gedung papréntahan sentral Kanada sing niru Houses of Parliament ing Inggris; National Gallery of Canada, Royal Canadian Mint ing kunu duit Kanada dicéthak (lan cabang liyané ing Winnipeg); Rideau Canal, lan liyané. Salah siji trademark Ottawa sing liyané ya iku Scotiabank Place, stadion hoki es kanggo tim NHL utawa National Hockey League, Ottawa Senators.

Géografi 

Ottawa mapan ing pinggir kidul Kali Ottawa, lan ngisi pérangan wewengkon Kali Rideau lan Rideau Canal. Pérangan tuwa kutha (kalebu sing sisa saka Bytown) dikenal minangka Lower Town, lan mapan ing area antarané kanal lan kali. Ing sebrang kanal tumuju kulon ana Centretown lan Downtown Ottawa, sing pusat kutha keuangan lan komersial. Ing tanggal 29 Juni 2007, Rideau Canal, sing mbentang  tumuju Kingston, Fort Henry lan papat menara Martello ing laladan Kingston diakoni minangka Situs Warisan Donya UNESCO.

Hubungan International

Wektu iki, Ottawa dadi tuan rumah saka 130 kedutaan. Salah sijining lanjutan 49 nagara mènèhi biji kedutaan lan misi ing Amérikah Sarékat kanggo Kanada.

Kutha kembar
  Beijing, China.
  Tel Aviv, Israèl.

Réferènsi 

Bibliograpi

Pranala njaba 

 City of Ottawa's website
 City of Ottawa's info page
 Ottawa Tourism

Kutha krajan

Kanada
Boy ya iku album studio pisanan karya grup musik Irlandia U2, dirilis déning Island Records tanggal 20 Oktober 1980. Diproduksi déning Steve Lillywhite, album iki nampa ulasan positif. Tema umum ing antarané lagu-lagu album ya iku pikiran lan frustrasi rumaja. Album iki kalebu lagu hit Britania Raya pisanan U2, "I Will Follow". Rilis Boy diéloni déning tur pisanan U2 saka bawana Éropah lan Amérikah Sarékat.

Pratélan lagu

Èdisi remaster 2008 
Tanggal 9 April 2008, U2.com negesake yèn Boy, bebarengan karo telung album pisanan liyané U2, October lan War bakal dirilis manèh minangka vèrsi anyar remaster. Album remaster dirilis tanggal 21 Juli 2008 ing Britania Raya, lan versi Amérika Sarekat dirilis tanggal 22 Juli 2008.

Réferènsi 

Album U2
Album taun 1980
Album Island Records
Album mawa basa Inggris
Aquarius yaiku salah sawiji saka 88 rasi lintang ing langit. Sajeroning Zodiak, wong kang duwé lintang Aquarius, yaiku wong kang lair antarané 20 Januari nganti 18 Fèbruari.

Mitos 
Aquarius digambarake minangka bocah lanang enom kang lagi nyuntak banyu saka siji amphora marang cangkem iwak kidul, kang diakili konstelasi Piscis Austrinus.

Sajeroning mitologi Yunani, Aquarius yaiku Ganymede, bocah enom kang diculik déning déwa Zeus. Zeus ngutus garudha, Aquila, kanggo nyulik Ganymede supaya ora ngurusi wedhus-wedhuse manèh. Ganymede arep didadeake juru ombèn-ombèn kanggo para déwa Olimpia. Konstelasi aquarius kerep dianggep cangkir Ganymede.

Cathetan sikil 

Rasi lintang
Zodiak
Manu, wonten salebeting agama Hindhu inggih punika manungsa ingkang kaping pisanan wonten ing bumi. Wonten ugi ingkang nyebat Manu punkika pamimpin saking saben manwantara. Manwantara inggih punika wekdal wonten ing satunggal kalpa.. Wonten sekawan welas Manwantara, saéngga wonten sekawan welas ugi Manu. Wonten ing jaman sapunika minangka Manwantara kaping pitu saha dipunpimpin déning Manu kapitu ingkang gadhah gelar Waiswata Manu.

Rujukan 

Mitologi Hindhu
Pulo Adonara inggih punika salah satunggaling pulo ing Indonèsia ingkang dumunung ing Kapuloan Nusa Tenggara, ing sisih wetanipun Pulo Flores. Miturut cathetan administratipipun,Pulo Adonara kalebet wewengkon Kabupatèn Flores Timur, Provinsi Nusa Tenggara Timur, Indonèsia. Adonara inggih kalebet salah satunggaling pulo utama ing kapuloan wewengkon Kabupatèn Flores Timur.

Géografi 
Ambanipun Pulo Adonara kirang langkung 509 km², kanthi titik paling inggil 1.676 m. Watesanipun Pulo Adonara ing sisih lor wonten Laut Flores, ing sisih kidul wonten Selat Solor ingkang dados pedhotaning Pulo Adonara kaliyan Pulo Solor), sarta ing sisih kulon wonten Selat Lowotobi ingkang dados pedhotaning Pulo Adonara kaliyan Pulo Flores.
PuloAdonara inggih péranganing Kabupatèn Flores Timur kanthi punjer laladan ing kabupatenipun inggih Larantuka. Dènè Kabupatèn Flores Timur piyambak kapèrang dados tigang (3) pérangan inggih punika, Flores Daratan (ingkang mapan ing pucuk wétan Pulo Flores), Pulo Adonara, lan Pulo Solor.
Pulo Adonara kapérang dados 8 kacamatan, inggih punika:
 Adonara
 Adonara Barat
 Adonara Tengah
 Adonara Timur
 Ile Boleng
 Kelubagolit
 Watihama
 Wotan Ulumado

Dawanipun Pulo Adonara inggih kirang langkung 30 km, lan ambanipun kirang langkung 18 km. Pulo Adonara inggih kalebet pulo paling ageng ing Kepuloan Sunda Kecil ingkang urut nomer 13. Jinising lemah ing pulo punika inggih kalebet siti vulkanik kanthi sakedhik kapur coralline ing sisih kilèn dumugi lor lan wujud laladan aluvium ing sisih kidul dumugi kilèn. Gunung ingkang taksih aktif ing pulo punika inggih Gunung Ile Boleng kanthi dhuwuripun 1.659 m. Ing sakitering laladan pagunungan wonten bukit kanthi kathah jurang ingkang jero. Iklimipun ing pulo punika inggih iklim hutan hujan tropis kanthi deresipun jawah saged ngantos 90%. Lembabipun laladan inggih saged ngantos 1.000-2.000 mm ing sasi Novèmber lan Maret. Dènè mangsa kemarau saking wulan April dumugi Oktober.Tetuwuhan ingkang kathah dipuntanem ing laladan punika inggih jinising kacang.

Pendhudhukipun 
Sapérangan ageng masarakat ing Pulo Adonara pakaryanipun inggih dados tani amargi kaanan geografisipun ingkang makaten. Tetanen ingkang dipungarap déning masarakat ing Pulo Adonara inggih tetanèn ing wewengkon garing. Dènè asling tetanèn ing pulo punika inggih kados ta jagung, kenthang, ubi, tela, klapa, tembakau, vanili, coklat lan cengkeh.

Cathetan suku 

Adonara, Pulo
Adonara, Pulo
Adonara, Pulo
Universitas Carleton (Carleton University) ya iku universitas ing Ottawa, Kanada. Diadekaké taun 1942 minangka salah sijining akademi, Universitas Carleton saiki duwé 65 babagan studi wiwit saka komunikasi massa, gayutan internasional, jurnalisme, sinematografi nganti teknik lan teknologi. Universitas iki duwé punjul rong èwu staf pengajar kanggo 23 èwu mahasiswa program sarjana tekan program dhoktoral. Mahasiswa asalé saka kabèh provinsi ing Kanada lan punjul 100 nagara ing donya.

Universitas iki dijenengi Universitas Carleton amarga nalika diadekaké, kutha Ottawa isih kalebu ing wewengkon Carleton County. Jeneng Carleton County dijupuk saka jeneng Gubernur Jenderal Guy Carleton I Baron saka Dorchester.

Rektor Universitas Carleton sing saiki ya iku Marc Garneau, antariksawan kapisan Kanada. Enem panarima Orde Kanada lan rong pemenang Bebungah Nobel naté tugas minangka rektor, Gerhard Herzberg lan Mahamantri Lester B. Pearson.

Sajarah 

Carleton diadekaké taun 1942 déning sapropirané kelompok usahawan lokal lan pejabat pamarintah sing njenengaké panjenengané The Ottawa Association for the Advancement of Learning.

Kampus kapisan wujud gedung sewaan, lan mung nawaraké kursus wengi ing babagan studi administrasi publik lan mata kuliah universitas tingkat dhasar. Sawisé Perang Donya II, Carleton ing taun 1945 yasa fakultas seni lan ngèlmu kawruh, kalebu ing antarané nawaraké jurusan jurnalisme lan taun kapisan babagan teknik.

Ing taun 1946, Carleton pindah ing kawasan The Glebe ing bekas lokasi Ottawa Ladies' College. Gelar kapisan saka Carleton diwènèhaké déning lulusan program jurnalisme lan administrasi publik ing taun 1946.

Sawisé Dewan Perwakilan Ontario ngesahaké Carleton College Act taun 1952, lembaga pendidikan iki resmi nduwé jeneng Carleton College, lan kanthi resmi nduwé hak mènèhi gelar. Ing taun sing pada, Carleton College nukoni tanah sing jembaré 62 hektare ing antarané Kanal Rideau lan Kali Rideau minangka lokasi pembangunan gedung kampus. Sebagian saka lemah lokasi sing asalé saka sumbangan usahawan Ottawa, Harry Stevenson Southam. Pembangunan kampus diwiwiti taun 1953.

Struktur organisasi

Rektor 
 1952-1954: Harry Stevenson Southam
 1954-1968: Jack Mackenzie
 1969-1972: Lester B. Pearson
 1973-1980: Gerhard Herzberg
 1980-1990: Robert Gordon Robertson (emeritus 1992-)
 1990-1992: Pauline Jewett
 1993-2002: Arthur Kroeger (emeritus 2002-2008)
 2002: Ray Hnatyshyn
 2003-saiki Marc Garneau

Wakil rektor 
 1942-1947: Henry Marshall Tory
 1947-1955: Murdoch Maxwell MacOdrum
 1955-1956: James Alexander Gibson (pro tempore)
 1956-1958: Claude Bissell
 1958-1972: Davidson Dunton
 1972-1978: Michael Kelway Oliver
 1979: James Downey (pro tempore) 1 Januari-15 Mèi
 1979-1989: William Edwin Beckel
 1989-1996: Robin Hugh Farquhar
 1996-2005: Richard J. Van Loon
 2005-2006: David W. Atkinson
 2006-2008: Samy Mahmoud (pro tempore), dari 20 November 2006
 2008-saiki: Roseann Runte

Rujukan

Pranala njaba 

 Situs web Universitas Carleton
 Universitas Carleton  di The Canadian Encyclopedia

Pawiyatan luhur ing Kanada
Motor DC Servo iku dhedhasar saka Motor DC Magnet Permanen kang nganggo kualifikasi mirunggan ben sesuai kanggo aplikasi Servoing ing kalebet teknik kontrol. Ana ing Kamus Oxford ya iku istilah Servo diartikake ya iku "a mechanism that controls a large mechanism"

Cathethan sikil

Transduser
Rintisan mawa topik tèknologi
Guwa Brahala punika salah satunggaling papan pariwisata sajarah ingkang mapan wonten ing Gunungkidul mliginipun wonten ing kacamatan Karangmojo, Gunungkidul, Yogyakarta. Wonten ing Guwa Braholo kapanggih fosil manungsa purba kanthi wetah (wutuh). Ingkang kapanggihaken kanthi kathah 10 fosil. Ekskavasi Guwa Braholo naté dipunlampahi kaping pindho déning Tim Pusat Penelitian Arkéologi Nasional kaliyan Tim Fakultas Ilmu Budaya Universitas Gadjah Mada Yogyakarta. Wonten ing eksvakasi mau tim kekalih punika manggihaken fosil kerangka manungsa purba kanthi umur kirang langkung 10.000 taun SM .

Patemon punika dados satunggaling pérangan wigatos kanggé nyusun pola panyebaran manungsa purba saking Afrika ingkang mlebet dhateng Nusantara antawisipun 100.000-160.000 SM. Ras Austromelanesia ingkang sapunika dipunkenal minangka tiyang Papua, mlebet dhateng Nusantara nalika laladan punika taksih dados satunggal daratan kaliyan Asia. Lajeng gèsèr dhateng wétan kanthi nilaraken sisaning fosil wonten ing papan-papan kados ing Guwa Babi lan Niah ing Kalimantan saha Guwa Braholo ing Gunungkidul. Saking patemon ing Guwa Braholo punika, mata rantai migrasi ras Austromelanesia kapanggihaken.

Kanthi patemon mau ugi saged mangertos bilih Guwa Braholo punika dados papan kanggé omah-omah dumugi ngubur manungsa. Kajawi punika manungsa purba punika saged ngginakaken kekayaan alam kanggé kabetahan gesang.

Ing Guwa Braholo ugi wonten tandha-tandha piranti kanggégesang awujud mata anak panah ingkang kadamel saking watu. Ugi wonten watu serpih utawi flake ingkang kadamel saking balung saking jaman praneolitikum minangka kabudayan ras Austromelanesia.

Guwa punika nyimpen potensi kaéndahan lukisan alam. Kendahan mau katon wonten ing ornamen gua kados stalagmit, stalagit, gourden, radastory kaliyan pilar .

Fasilitas 
Guwa Braholo ingkang taksih asri punika dados papan pariwisata sajarah lan wisata alam. Kajawi punika Guwa Braholo asring kaginakaken kanggé papan caving utawi susur guwa déning para Pecinta alam. kaéndahan ing paling ngeremenaken punika fénomena ngandhaping lumah guwa ingkang kathah stalaktit, stalakmit, lan ilining lèpèn sangandhaping lemah .

Guwa Braholo punika ngremenaken kanggé wisata susur guwa amargi gowa punika kalebet gowa vertikal. Kanthi tigang pitch, ingkang kapisan kanthi jero kirang langkung 35 mèter, kaping kalih 6 mèter kanthi tantangan kathah watu ageng (boulder) lan ingkang nomer tiga kedah nglampahi pérangan guwa ingkang mangandhap kanthi jero kirang langkung 2 mèter kanthi miring 25 drajat, saéngga total pitch nomer tiga punika 5 mèter.

Akses lan Tiket 
Papan pariwisata alam Guwa Braholo punika saged kejamah kanthi ngginakaken kendharakan pribadi. Manawi para wisatawan badhé ngersakaken angkudan umum saged ngginakaken colt warni ijo saking Terminal Wonosari kanthi jurusan Karangmojo. Wonten in Guwa punika boten mbayar tiket nanging ingkang rawuh kedah kersa njagi kalestantunan lan keasrian saking guwa punika. Kajawi punika para wisataman boten kénging ngrisak situs tilaran ingkang awis sanget reginipun punika.

Cathetan suku 

Guwa ing Yogyakarta
Karangmojo
Charlie and the Chocolate Factory utawa "Charlie lan Pabrik Coklat" iku salah sawijining novèl bocah sing dikarang déning Roald Dahl. Novèl iki wis diterjemahaké ing akèh basa, kaya ta basa Italia, Spanyol, Nurwègen, Ruslan, Indonesia lan liya-liyané. Novèl iki uga wis tau di-filem-aké kaping pindho.

Sinopsis
Pak Willy Wonka, wong sing nduwé pabrik coklat "Willy Wonka", nyebar 5 tikèt mas ing sajeroné bungkus-bungkus coklat saka pabriké. Tikét iku mau bisa minangka tour ing sajeroné pabrik coklat "Willy Wonka". Charlie Bucket, bocah lanang kéré sing ngomah ana ing gubug sacedhaké pabrik coklat "Willy Wonka" ora kanyana-nyana bisa éntuk salah sawijining tikèt mas iku. Dhèwèké éntuk tikèt iku ana ing sajeroning coklat sing dituku nganggo dhuwité simbah kakungé kanggo bebungah ambal warsané Charlie. Saliyané Charlie ana 4 bocah liya sing éntuk tiket mas iku mau. Bocah-bocah iku anama Mike Teavee, Veruca Salt, Violet Beauregarde lan Augustus Gloop. Ing dina sing wis ditemtokaké, Charlie lan 4 bocah liyané nglakokaké tour sing wis dijanjèni déning Pak Wonka mau. Charlie dikancani simbah kakungé, déné bocah-bocah liyané dikancani bapak lan ibuné dhéwé-dhéwé. 
Ana ing sajeroning pabrik, Charlie, bocah-bocah liyané lan para wong tuwa padha digawé gumun déning isiné pabrik sing ora kanyana-nyana. Nanging, ing satengah-tengahing tour, bocah-bocah saliyané Charlie padha kena masalah. Amarga padha kena prekara mau, bocah-bocah iku lan para wong tuwanè banjur kudu mandheg olèhé mèlu tour.

Sawisé bocah papat lan para wong tuwané dhéwé-dhéwé padha metu saka tour, wong njaban pabrik sing mèlu tour mung kari Charlie lan simbah kakungé. Willy Wonka banjur ngandhani wong loro mau yèn tour iku satemené dudu mung tour biyasa. Tour iku saranané Willy Wonka nggolèk panerus kanggo pabrik iku, amarga dhèwèke ora duwé sanak kadang.

Panghargyan
Surrey School Award (Inggris, 1973)
Blue Peter Book Award (Inggris, 2000)

Pranala njaba 
http://www.roalddahlfans.com

Buku
Sastra
Pulo Pamana inggih salah satunggaling pulo alit ing Indonèsia ingkang dumunung ing sisih kilèn radi kidul saking Pulo Rote. Ing cathetan administratipipun, Pulo Pamana kalebet wewengkon Kacamatan Rote Kidul-kulon, Kabupatèn Rote Ndao, Provinsi Nusa Tenggara Timur, Indonèsia. Pulo Pamana kalebet salah satunggaling pulo ingkang paling kidul ing wewengkon Indonèsia.

Pulo Pamana ugi misuwur kanthi sebatan Pulo Pamana Besar, utawi Pulo Pomaneh, Pulo Pomana-Besar, ugi Pomana. Pulo Pamana mapan wonten ing titik koordinat 8°22'0" N saha 122°18'0" E ing DMS (Degrees Minutes Second) utawi-8.39997 saha 122,3 (ing dderajat desimal). Titik UTM-ipun wonten ing VL27 saha titik referensi JOG (Joint Operation Graphics) nipun mapan wonten ing SC51-02.
Pulo Pamana punika gadhah kaanan siti ingkang rata, langkung alit saking landas kontinen, saha dipunkiteri kaliyan toya ingkang inggil. Topografi ing pulo Pamana inggih gadhah siti kanthi wikid radi ngombak kanthi arah miringipun kirang langkung saking 3-16 %.

Pulo-pulo ingkang mapan ing sakiteripun 
Pulo-pulo ingkang mapan ing sakiteripun Pulo Pamana inggih punika:
 Oost Doffer kanthi jarak kirang langkung 5 km
 Pulo Pamana ketjil, tebihipun kirang langkung 5 km saking Pulo Pamana
 Pulo Pomana kecil, tebihipun saking Pulo Pamana inggih kirang langkung 5 km
 Pulo Pomana ketjil, jarakipun saking Pulo Pamana ugi 5 km
 Pulo Pulubesar, kanthi jarak kirang langkung 11 km saking Pulo Pamana

Iklim 
Iklim ingkang dipunraosaken déning masarakat Pulo Pamana inggih punika iklim kering ingkang kénging pangaribawa angin mangsa. Dangunipun mangsa kemaro ing Pulo Pamana ugi dangu kadosiklim saha mangsa-mangsa ingkang dipunraosaken ing pulo-pulo sanès ing sakiteripun Pulo Pamana inggih punika kirang langkung 7 sasi saking sasi Mèi dumugi sasi Novèmber. Déné mangsa udan namung sekdhep, langkung cekak tinimbang mangsa kemaronipun, inggih punika namung saged 5 sasi dangunipun, ingkang kadadosan saking sasi Dhésèmber ngantos sasi April. Déné suhu udara rata-rata ingkang kadadosan inggih 27,6 drajat Celcius, kanthi suhu maksimum rata-rata 29 drajat Celcius, saha suhu minimum rata-rata 26,1 drajat celcius.

Cathetan suku 

Pulo ing Indonèsia
Pulo ing Nusa Tenggara Timur
Pamana, Pulo
Pamana
Saté klathak punika jinising saté ingkang asalipun saking Bantul, mliginipun saking Plèrèt, Bantul, Yogyakarta, Indonésia. Para penyadé saté punika kathah kapanggih wonten ing margi Imogiri Wétan. Saté klathak punika saté ingkang kadamel saking daging ménda. Ingkang narik kawigatèn saking saté punika inggih bumbunipun ingkang baku namung sarem. Sunduk ingkang kaginakaken ugi unik, amargi boten ngginakaken sunduk saking pring kados saté sanèsipun nanging ngginakaken wesi. Kaginakaken wesi awit irisan daging mendanipun ageng-ageng, dados manawi ngginakaken wesi ingkang kalebet konduktor utawi penghantar panas ingkang saé dados daging pérangan jero saged mateng kanthi sampurna. Kanggé ngendhani karat wonten ing wesi punika, sasampunipun dipunagem damel saté lajeng dipunresiki nganggé pasir utawi wedhi .

Cathetan suku 

Panganan
Saté
Kadesh (utawa Qadesh, Qadesh-di-Orontes; basa Het: Kadeš) ya iku kutha kuna di Levant, terletak di dekat hulu Sungai Orontes. Kutha iki dikira déning Kenneth Kitchen minangka reruntuhan Tell Nebi Mend, antawis 24 km sisih kidul Homs (sek. ) ing cedhak Al Qusayr ing panggonan kang saiki dadi Suriah kulon nanging disebutke sajeroning naskah prasasti ngenani Pertempuran Kadesh minangka panggonan kang cedhak Tunip ing lemah Amurru.

Cathetan sikil 

Situs arkéologi ing Suriah
Kota Kanaan
Pulo Solor inggih punika salah satunggaling pulo ing Indonèsia ingkang dumunung ing Kapuloan Nusa Tenggara, ing sisih wétan Pulo Flores. Pulo Solor dipunwatesi kaliyan Selat Lowotobi ing sisih kulon, Selat Solor ing sisih lor, Selat Lamakera ing sisih wétan, sarta Laut Sawu ing sisih kidul. Pulo Solor kalebet salah satunggaling saking kalih pulo ingkang paling wigati sak sanèsipun Pulo Adonara ingkang mapan ing wewengkon Kabupatèn Flores Timur.

Wonten ing cathetan administratipipun, Pulo Solor kalebet wewengkon Kabupatèn Flores Timur, Provinsi Nusa Tenggara Timur, Indonèsia. Pulo Solor kalebet salah satunggaling pulo ageng ing kapuloan wewengkon Kabupatèn Flores Timur. Pulo Solor piyambak kapérang dados kalih kacamatan, inggih punika Solor Barat lan Solor Timur. Wiwit taun 2006 Flores Timur gadhah gangsal kacamatan.

Pulo Solor mapan wonten ing titik koordinat 8°31'2"S 123°1'8"E. Kitha-kitha ingkang caket kaliyan Pulo Solor ing antawisipun inggih wonten Larantuka, Ende, saha Kupang.

Géografi 
Pulo Solor inggih kalebet pulo gunung geni ingkang mapan wonten ing sisih wétan ipun saking Pulo Flores ingkang mapan wonten ing lempeng pulo Sunda Indonésia, mliginipun ing lempeng Solor. Ing Pulo Solor namung wonten sakedhik warganipun. Basa ingkang dipun-ginakaken déning para warga masarakat Pulo SOlor inggih wonten kalih, nun inggih basa Adonara saha Lamaholot. Ing Pulo Solor wonten kirang langkung gangsal gunung merapi kanthi ukuran namung 40 km (25 mil) kanthi 6 km (3,7 mil). Déné ambanipun Pulo Solor kirang langkung 222 km2.

Papan Wisata 
Ing pulo Solor wonten kathah papan wisata ingkang wujud tilaran sujarah kados ta bètèng tilaranipun Portugis ingkang mapan ing Lohayong, prau ingkang awujud watu "Teno wato" ingkang watu kasebat gadhah legenda kanggé nyuwun udan ingkang asalipun saking [[Pulo TImor, ugi dipunsajekaken kaendahaning pasisir pasir putih ing Pulo Solor punika. Kajawi saking objek wisata alam, ing Pulo Solor punika ugi dipunsamektakaken wisata budaya kados ta pista adat "berauk" ingkang dipunadani minangka upacara sukur awit saking asiling panen ingkang dipunadani saben taun ing Désa Kalike Aimatan saha Désa Karawatung.

Cathetan suku 

Pulo ing Indonèsia
Pulo ing Nusa Tenggara Timur
Kabupatèn Flores Timur
Ostracoda ya iku saka kelas anggota Avertebrata kang kagolong ning filum Arthropoda, subfilum Crustacea.

Kéwan iki lumrahé cilik, gedhené namung 1 mm, nanging kira-kirané nganti 0,2 – 30 mm. kéwan iki urip ning laut dadi zooplankton. Pirantiné kanggo obah iku kaya ta antena. Ostracoda urip dadi zooplankton, nanging akèh uga jinisé sing urip dadi bentos kang nempel ning dhasar banyu. Anggota Ostracoda kang wis dikenal kira-kira 200 Spesies jinis, misalé Aboilia sp.

Rujukan 

Krustaséa
Masjid Al-Mukarromah ih dikenal kanthi jeneng Masjid Keramat Banua Halat yaiku masjid tuwa dhéwé ana ing  Kalimantan Kidul kang ana ing dhésa Banua Halat Kiri, Kacamatan Tapin Utara, Kabupatèn Tapin. Masjid iki pernahé kurang luwih 120 km saking kutha krajan provinsi  Kalimantan Kidul, Banjarmasin.

Sempet dibakar 
Masjid iki uga sampun dibakar déning Walanda. Nalikane kebakar, hampir kabe material yasan masjid kang ana ing pinggir kali iku ludes. Kang turah namung siji cagak utama kang kanthi saprene uga terus metu minyake. Banjur, ing taun  1862 Masjid Al-Mukarromah dibangun manèh.

Cathetan sikil

Pranala njaba 
 Radar Banjar - Situs Arkéologi Banua Halat
 Media Indonésia - Tiang Berminyak Daya Tarik Masjid Banua Halat Tapin

Masjid ing Indonésia
Kabupatèn Tapin
Masjid Raya Darrusalam yaiku masjid gedhé dhéwé nomer lara ing provinsi Kalimantan Timur sak sampune Masjid Islamic Center Samarinda kang pernahé ana ing kalurahan Pasar Pagi, Samarinda Ilir, Samarinda, Indonésia. Masjid iki ana ing tengah-tengah Kutha Samarinda. Ciri kang paling gampang didhelok yaiku masjid iki duwé siji kubah gedhé lan pira-pira kubah cilik kang dampingan kanthi kubah gedhé kang ijo warnané lan duwé papat menara. Masjid iki ana ing pinggir Sungai Mahakam.

Sajarah 
Sak derenge masjid iku jenenge Masjid Jamik kang banjur direnovasi ing taun 1953 lan 1967. Wiwitane, masjid iki kabangun ing dhuwur lemah 25×25 mèter ing pinggir Kali Mahakam. Nanging, kanthi kemajuan Kutha Samarinda kang uga tambah  pesat ndadhiake lokasi masjid pindah in Jalan Yos Sudarso kanthi amba kurang luwih 15 èwu  mèter persegi. Déné, yasan masjid iku ngacu marang konsèp Karajan Turki kuna. Ciri iku kathok saka  wujud kubah, menara, sarta jumlah lengkungan ing dhuwur lawang lan jendela.

Cathetan sikil 

Kutha Samarinda
Masjid ing Indonésia
Homs ( / ALA-LC: Ḥimṣ) ya iku sawijining kutha kang manggon ana pérangan tengah Suriah. Padununge ana 700.000 jiwa (2005).

Photos

Rujukan

Pranala njaba 

 eHoms – Official website for Homs.
 Homs Online – Brief information about the city of Homs.
 Emesa-net  
 Executive Branch of Homs  
 

Kota di Suriah
Klor (basa Yunani: Chloros, "hijau pucat"), yaiku unsur kimia kang duwé simbol Cl lan nomer atom 17. Sajeroning tabel periodik, unsur iki kagolong kelompok halogen utawa grup 17 (sistem lama: VII or VIIA). Sajeroning wujud ion klorida, unsur iki yaiku pembentuk uyah lan senyawa liya kang ana ing alam yèn cacah kang akèh banget lan diperloke kanggo panggawe ameh kabèh wujuding urip, kagolong uga manungsa. Yèn wujud gas, klorin duwé warna kuning kehijauan, lan duwé ngandhut beracun. Dalam wujud cair atau padat, klor kerep dinggo kanggo oksidan, pemutih, utawa desinfektan.

Réferènsi

Pranala njaba 

 Computational Chemistry Wiki
 National Pollutant Inventory - Chlorine
 WebElements.com – Chlorine
 Chlorine Tree

[[haw

Unsur kimia
Halogen
Wonten ing wiracarita Mahabharata, Pancala punika minangka karajan Wangsa Paurawa, saking sisih lèr inggih punika Himalaya dumugi sisih kidul Charmanwati. Wonten ing sisih kilenipun wonten Karajan Kuru, Surasena kaliyan Matsya, manawi wonten sisih wetanipun punika alas Naimisha. Salajengipun Pancala dipunperang dados kalih, inggih punika Pancala Kidul kaliyan Pancala Ler. Pancala Kidul punika minangka pusatipun Pancala ingkang dipunpimpin Raja Drupada-marasepuhipun para Pandawa. Déné Pancala Ler punika dipunpimpin déning Aswatama-putranipun Drona. Drupada kaliyan Drona sajatosipun kekancan, nanging dados lawan. Kekalih karajan punika dipunwatesi déning lepen Gangga.

Panchala,
Panchala,
Candhi Gampingan ya iku sawijining candhi kang ana ing Dusun Gampingan, Désa Sitimulyo, Kacamatan Piyungan, Kabupatèn Bantul, Daérah Istiméwa Yogyakarta. Miturut geografis Candhi Gampingan ana ing koordinat 110 26' 10,06" BT lan 7 50' 09,55" LS awit dhuwure 56,469 m ing ndhuwur laut. 

Candhi Gampingan pisanan ditemoakè ing sasi Juni taun 1995 dèning Bapak Sarjono pas maculi lèmah kanggo gawè bata. Séka hasil peninjauan dèning SPSP DIY (saiki dadi BP3 Yogyakarta) ditemoakè watu putih ing struktur wangunanè. Candhi iki ana ing 120 cm njero lèmah amarga kétutupan awu gunung utawa awu vulkanik.  

Ing Candhi Gampingan ana pitu wangunan séka watu putih sing kondisinè tinggal turahan-turahanè waé. Salah sawijining wangunan candhi nduwéni ukuran 4,64 x 4,64 m lan diperkirakè kanthi wangunan utama nanging sayangè wangunan iku tinggal turahan-turahanè sing kawujud wolung lapis sungsunan watu dhuwurè 1,2 m.  

Ing wangunan utama ditemoakè télung arca ya iku arca Dhyani Buda Vairocana séka perunggu, arca Jambhala, lan arca Candralokesvara séka watu andesit, siji arca séka keramik, ana wolung miniatur mas, cincin mas, lan barang-barang seka lémpung.  

Arca sing ditemoakè ing njéro sumur wangunan utama digawè séka keramik sing ana campuran wérno ijo sing dhuwurè 6,5 cm, gèdhènè 6,3, lan kandhèlè 3,8 cm. Bagian arca sing ditemoake ya iku sikil téngén, léngén tékan tangan sing nganggo gélang, lan jèmpolè ilang. Ditépakakè arca kui arca Buda Aksobhya kanthi Dhyani Buda sing kéloro. Akshobhya digambarakè nduwèni sifat tangan Bhumisparsamudra (kanggo tangan téngén) lan Dhyanamudra (kanggo tangan kiwo). Miturut séka arca sing ditemoakè Candhi Gampingan iku chandi Buda sing nganut Déwa Jambhala kanthi déwa utama sing kudu dipuja, lan arca Candralokesvara sing ditemoakè baréng karo Jambhala nunjukakè aliran Tantrisme ing Buda Mahayana.   

Didhélok seka gaya wangunan lan arca kang ana, Candhi Gampingan nunjuake ciri-ciri candhi kang ana ing abad IX Masehi.

Rujukan  

Gampingan
Chilopoda inggih punika salah satunggaling ordho saking kelas Myriapoda ingkang kalebet filum Arthropoda. Tuladhanipun Chilopoda inggih punika klabang (Lithobius forficatus). Ordo Chilopoda punika padatanipun gesang ing panggènan ingkang anyep, ing sangandhaping tumpukan sampah utawa ing godhong-godhong ingkang sampun bosok.

Ciri-ciri 

Badanipun radi gèpèng, kawangun saking mustaka inggil kaliyan badan ingkang wangunipun ros-ros (15-173 ros). Saben ros punika gadhah satunggal pasang suku, kejawi ros ing wingking mustakanipin kaliyan kalih ros ingkang pungkasan. Ing ros wingking mustaka wonten satunggal pasang antena dawa ingkang kawangun saking 12 ros, kalih golongan mripat tunggal, kaliyan tutuk. Kéwan punika mangsanipun kéwan-kéwan alit wujud gegremet, cacing, moluska, kaliyan kéwan-kéwan alit sanèsipun, saéngga Chilopoda kalebet kéwan karnivora. Piranti pencernaan Chilopoda sampun sampurna inggih punika saking tutukipun ngantos dhubur. Piranti èkskrèsinipun awujud kalih saluran malphigi, ambeganipun nganggé trakea ingkang nyabang mawi luwangan kabikak ing saben ros badanipun.

Réprodhuksi 

Reprodhuksi Chilopoda inggih punika mawi cara kawin lan pembuahan internal. Piranti kelamin lanang lan piranti kelaminipun bentina kapisah, Chilopoda berkembangbiak mawi cara ngendhog (ovipar).

Ugi pirsani 
 Diplopoda

Cathetan suku 

Chilopoda
Chilopoda
Candhi Laras inggih punika salah satunggaling situs candhi ingkang dumunung wonten ing désa Candhi Laras, Candhi Laras Selatan, Tapin, Provinsi Kalimantan Selatan, ingkang pinanggih wonten ing papan ingkang déning warga dipunsebat Tanah Tinggi ingkang dumunung ing koordinat 2°52',6" LS saha 114°56'0,7" BT. Wonten ing situs candhi punika pinanggih pérangan saking arca Bathara Guru ingkang nyepeng cupu, lembu Nandini, sarta lingga. Sadaya punika kasimpen wonten ing Museum Lambung Mangkurat, Banjarbaru. Papaning candhi punika dumunung wewengkon ingkang strategis, saéngga dipunprakirakaken candhi punika dipunyasa kanthi ancas tartamtu saha dipunprakirakaken minangka candhi kanagaran. Wonten ing kiwa tengenipun candhi punika, inggih punika ing laladan aliran Kali Amas, pinanggih ugi arca Buddha Dīpankara saha kethokan kayu ingkang sinerat aksara Pallawa ingkang sesambetan kaliyan agama Buddha, kaserat "siddha" (prayoginipun ingkang jangkep kaserat "jaya siddha yatra" tegesipun "lampahan ziarah ingkang angsal berkat"). Ukara kasebat ngémutaken kaliyan baris kadasa wonten ing prasasti Kedukan Bukit tetinggalanipun Karajan Sriwijaya abad kaping 7 M "Sriwijaya jaya siddha yatra subhiksa". Kamiripan ukara wonten ing prasasti punika nedahaken wontenipun gegayutan ing antawisipun Karajan Sriwijaya kaliyan Tapin. Miturut panemon barang arkéologi ingkang tinemu ing situs punika saking abad ke-8 utawi ke-9.. Situs purbakala Candhi Laras punika dipunprakirakaken dipunyasa nalika taun 1300 Masèhi déning Jimutawahana, keturunan Dapunta Hyang saking Karajan Sriwijaya. Jimutawahana punika ingkang dipunprakirakaken ingkang dados nènèk moyang warga Tapin.

Pranala njaba 
 Candhi Laras, Situs Purbakala yang termarginalkan
 Reizen en onderzoekingen in den Indischen archipel: gedaan op last ..., Volume 1 Oleh Salomon Müller

Cathetan suku 

Candhi
Laras
Candhi Laras Selatan, Tapin
Kabupatèn Tapin
Situs sajarah di Kalimantan Selatan
Kamijara ya iku sawijining tuwuhan kang kalebu tuwuhan tradhisional. Kamijara utawa asring sinebut "sere" ing basa [Indonesian]e, minangka tuwuhan sing bisa dimanfaatake kanggo jamu,bumbu pawon,utawa kanggo tamba.

Jeneng Ilmiah
 Alpinia malaccenensis (Burm. f.)
 Galanga malaccenensis Rumph
 Catimbium malaccenensis L.

Jeneng Laladan
 Bunglai laki, Bolang, Kepolang, Lengkuas malaka (Melayu)
 Saya (Acèh)
 Seruleu (Gayo)
 Tugala (Nias)
 Sesuk, Susuk (Lampung)
 Siga (Palembang)
 Lajah gowah, Raja gowah (Sunda)
 Laawase wakan (Seram)
 Lawasa malaka, Makui malaka, Madamonge, Duhu (Maluku)

Dheskripsi
Tuwuhan iki kalebu tuwuhan taunan, tegesé bakal uwoh utawa thukul saben wayahe, dadi ora ngenal mangsa utawa mangsa.Tuwuhan iki wite dawa, jejeg, lan batange thukul munggah. Dhuwure wit iki bisa nganti 4 mèter. Pange iku dudu pang kayu kaya wit dikotil.
tuwuhan sebangsa sesuketan sing godhonge dawa awujud pita. Wernane godhong  ijo rada buthek sithik. tuwuhan iki ngandhut zat sitonella,geraniol,methylhepteneon,terpen-terpen alkohol lan asem-asem organik.

Godhong
tunggal, lanset, ana papahane kang ganthet karo batange, pucuke lanthip,pinggir-pinggirane alus,dawane 25–75 cm, amba 5–15 cm, grais ruase sejajar lan wernane ijo.

Kembang
majemuk, wujud malai, ana ing sak pang, wijine  cilik, benang sari kang misah, kepala putik kang mencungul saka kiwa tengene, putih.

buah
pari, bundher dawa, putih kemuning, tipis.

wijil
bundher ,dawa, coklat.

oyod
serabut, putih kemuning.

Rujukan
{reflist}
Lolipop inggih punika kembang gula gula paling favorit ingkang sampun wonten kawit jaman rumiyin. Asal-usulipun kembang gula lollipop dinuga saking cara manungsa purba kanggé ngempalaken madu  kanthi ngginakaken tongkat. Piyambakipun lajeng ngonsumsi madu ingkang sampun dipunkempalaken langsung saking tongkat mau. Cikal bakal kembang gula lollipop ingkang langkung modhèren kinten-kinten dipuntemuaken ing masa kabudayan Arab, Cina, dan Mesir Kuno. Wonten wekdal punika, masarakat ndamel kembang gula kanthi cara nyampur woh-wohan utawi kacang-kacangan kanthi madu lajeng dipuncoblos kanthi pang supaya gampang dipunnikmati.

Pranala njaba 
 Berbagaihal.com 
 Permen Lolipop

Kembang gula
Copepoda yaiku kéwan saku anggota crustacea cilik kang lumrahé ditemoni ning laut lan asring uga ditemoni ning kabèh habitat banyu tawar lan ngrombol mbentuk sumber protéin paling akèh ning samodra. Spesiesé sing paling akèh yaiku plankton, nanging akèh uga spésies benthos lan ana spésies kontinental bisa urip ning habitat limno-terestrial lan liyané ning laladan kang restrial teles, kaya ta rawa.

Réferènsi

Pranala njaba 
 Diversity and geographical distribution of pelagic copepoda
 Rudi Strickler copepod videos
 The virtual copepod page 
 Copepod World
 Copepods and cholera in untreated water
 Copepod links, www.copepod.de 
 CNN report: New York Times: The Water's Fine, but Is It Kosher?
Prince Caspian
The Chronicles or Narnia: Prince Caspian ya iku salah sawijining novèl anggitan C.S. Lewis kang kaping. Novèl iki kang digawé filem ing taun 2008, ya iku filem kang kaping loro sak wisé filem The Lion, The Witch, and The Wardrobe.

Ringkesan Carita
Wis 1300 taun kléwat ing donya Narnia, kabèh malih sawisé Bangsa Telmarin padha tumindak nyerbu Narnia lan nguwasani Narnia. Ing London, kulawarga Pevensi padha arep menyang sekolah numpak kréta. Dumadakan wong papat mau lumebu terowongan kang bisa pinuju menyang donya Narnia.

Novèl taun 1951
Novèl fantasi taun 1950an
The Chronicles of Narnia
Twilight yaiku salah sawijiné novèl anggitané Stephenie Meyer. Novèl sèri iki nggambarké paraga mligi yaiku Isabella "Bella" Swan, salah siji kanoman kang pindhah menyang kutha Forks, Washington. Uripé owah wiwit pacaran karo Edward Cullen, salah siji vampir vegetarian (ora ngombé getih manungsa). Kabèh sèri Twilight dicaritaké saka sudut pandang Bella.

Sèri 
Twilight kapérang dadi 4 novèl yaiku:
 Twilight
 New Moon
 Eclipse
 Breaking Dawn

Dalan carita 
Bella nembé waé pindhah saka Phoenix, Arizona, kang iklimé panas, menyang Forks, Washington kang iklimé udan. Dhèwèké urip bareng bapaké, amarga ibuké nikah manèh karo Phil. Sawisé pidhah menyang Forks, Bella nyadhung tresna marang pawongan misterius lan gantheng, yaiku Edward Cullen kang vampir kang vegetarian (vampir kang ora mangan getih manungsa, nanging getih kéwan. Edward duwé kekuwatan yaiku kuwat, rikat, awaké kang kemileng yèn kena srengéngé, lan bisa maca pikirané wong liya. Wiwitané Edward ora péngèn cedhak karo Bella, amarga kagodha karo ganda getihé Bella. Nanging Edward bisa ngatasi prakara iku, lan akhiré Edward karo Bella pacaran. Ing siji dina Bella diajak kanggo dolanan Baseball karo kulawarga Cullen. Ora dinyana, dumadakan teka sagrombolan vampir nomaden yaiku James, Victoria, lan Laurent. Nalika ketemu Bella, James wis kepéngèn ngombé getihé Bella. Kabèh kulawarga Cullen nyoba njaga Bella. Bella lunga karo Alice lan Jasper menyang Phoenix. Nalika ing Phoenix, Bella dijebak kaliyan James. Untungé Edward lan kulawargané sadhar yèn Bella ora ana. Edward teka pas ing wayahé kanggo nylamataké Bella. Sakbubaré iku padha balik menyang Forks manèh lan mèlu acara prom kang diadani ana ing sekolah.

Pranala njaba 
 Twilight di KutuKutuBuku.com
 Twilight di Eviwidi.wordpress.com
 New Moon - Dua Cinta di Eviwidi.wordpress.com
 Eclipse-Gerhana di Eviwidi.wordpress.com
 Breaking Dawn-Awal Yang Baru di Eviwidi.wordpress.com

Novèl déning Stephenie Meyer
Sèri novèl
The Twilight Saga : New Moon,ya iku salah sawijiné novèl anggitané Stephenie Meyer kang kaping pindho lan uga lanjutané Twilight. Novèl iki dirilis dadi filem ing sasi November 2009. Ing novèl iki dicaritakaké Bella Swan karo Jacob Black (Werewolf), manungsa srenggala.

Dalan Carita 
Bella ambal warsa kang kaping 18, dhèwèké ngimpi yèn Bella luwih tuwa tinimbang Édward. Édward ngajak Bella menyang omah kulawargané kanggo ngrayakaké ulang tauné. Nalika Bella ora sengaja drijiné kepiris, Jasper kang ngambu getihé Bella, langsung péngin nyerang Bella. Édward langsung sadhar yèn dhèwèké lan kulawargané bisa mbahayakaké nyawané Bella. Mula Édward lan kulawargané lunga meneng - meneng. Bella, rumangsa kelangan lan dèprèsi nganti pirang - pirang sasi. Bella mara ing timundak kang bisa nggawé dhèwèké cilaka supaya dhèwèké bisa krungu suwarané Édward. Bella mara ing alas, ing ana Laurent anak buahé Victoria (pacaré James). Dumadakan ana srenggala kang gédhé banget kang nylamataké nyawané Bella. Jebul Jacob uga éwoning manungsa srenggala mau. Kanggo krungu swarané Édward, Bella nyemplung ing jurang nganti arep kelem, nanging Jacob nyelametaké Bella. Édward dikabari Rasalie kabar kang salah ya iku Bella mati lampus dhiri. Mula Édward péngin lampus dhiri sisan ya iku kanthi ngetokaké awaké ing manungsa supaya dieksekusi déning Volturi. Nanging Bella bisa nyegah amarga dibantu déning Alice. Volturi péngin matèni Bella, amarga Bella kadhung weruh akèh babagan vampir. Nanging Alice ngomong yèn bakalé Bella dadi vampir uga. Sakbubaré balik ngomah , mung Rosalie kang ora setuju yèn Bella dadi vampir, Édward gelem ndadèkaké bella vampir yèn dhèwèké rabi dhisik.

Cathetan sikil 

Filem
Stephenie Morgan Meyer (lair ing Hartford, Connecticut, Amérika Sarékat, 24 Dhésèmber 1973) ya iku salah sawijining panyerat novèl Amérika Sarékat. Salah sawijining karyané ya iku Twilight series, Twilight, New Moon, Eclipse, lan Breaking Dawn. Twilight, New Moon lan Eclipse wis digawé filemé, sing Breaking Dawn digawé rong filem, pérangan sapisan ing november 2011, lan pérangan loro ing November 2012. Ana manèh novèl kang wis digawé ya iku Midnight Sun, Twilight kang sudut pandhangé saka Edward Cullen

Pakaryan 
Stephenie Meyer novèl seri Twiligt Saga utawa saliyané Twilight. Wiwitané gawé carita Twilight, dhèwèké mimpi yèn ana wong wadon kang nyadhung trésna marang vampir.
Pakaryané:
 Twilight (Oktober 2005)
 New Moon (Agustus 2006)
 short story in Prom Nights from Hell (April 2007)
 Eclipse (Agustus 2007)
 The Host (Mèi 2008)
 Breaking Dawn (Agustus 2008)
 Midnight Sun (arep teka)
 The Twilight Saga: The Official Guide (Dhésèmber 2008)
 The Soul (arep teka)
 The Seeker (arep teka)

Uga delengen 
Twilight
New Moon

Cathetan sikil 

Sastrawati abad angka 21
Lair 1973
Sagittarius (Pemanah) ya iku siji rasi lintang saka zodiak. Sagittarius dumunung watara Scorpius ing sisih kulon lan Capricornus ing sisih wétan. Sajeroning Zodiak, wong kang nduwéni zodiak Sagittarius, lair tanggal 22 November nganti 21 Dhésèmber, nalika srengéngé ana ing lintang Sagittarius.

Rasi lintang
Zodiak
Teritip yaiku artropoda anggota infrakelas (biologi) Cirripedia, subfilum Crustacea, esih duwé gayutan karokepiting lan urang. Kéwan iki namung bisa tinemu ning banyu laut lan luwih seneng ning banyu cethek utawa pasang kang ombaké kuat. Carané golet panganan yaiku nyaring plankton lan kéwan iki nempel ning objek liya. Tahap larvané ana loro.

Nganti saiki kecathet ana 1.220 spésies teritip. "Cirripedia" yaiku jeneng latin, kang artiné "sikilé nekuk".

Catatan suku 

Krustaséa
Lance Armstrong (lair Lance Edward Gunderson ) ya iku pembalap sepeda profésional Amérika Sarékat sing kaloka amarga wés kasil dadi juara ing Tour de France sing akèhé kaping pitu katurut-turut (1999 tekan 2005) wiwit mari saka lelara kanker. Pengalaman ngadepi lelara iki mènèhi insipirasi kanggo ngadegaké Yayasan Lance Armstrong, lan salanjuté ngembangaké gelang Livestrong ing taun 2004 minangka upaya ngundhakaké kesadaran karo kurban-kurban kanker.

Panjenengané nyangkal babagan buku gawéan David Walsh sing judhulé From Lance to Landis babagan campur karo doping saingga njuarai Tour de France. Padahal, liwat tes doping modern, sampel urine sing dijupuk taun 1999,penjenengane terbukti doping. Nalika iku, panjenengané juara Tour de France sing kapisan. Wektu juara kaenem kanthi urut, panjenengané éntuk bonus US$ 7,5 juta. Panjenengane ngorbanake duite kanggo mbuktekake manawa panjenengané bébas doping.

Ing tanggal 16 Fèbruari 2011, panjenengané ngumumake mundur saka kompetisi balap sepeda sawisé ngadepi panyelidikan fédheral Amérika Sarékat babagan penggunaan doping. Ing wulan Juni 2012, Badan Anti Doping Amérika Sarékat (USADA) mènèhi keterangan manawa Armstrong kabukti wes nggunakaké  usada kanggo ningkatake stamina sasuwéné kompetisi, lan ing wulan Agustus panjenengané ngetokaké larangan sasuwéné urip kanggo Armstrong mèlu kompetisi lan nyabut kabèh gelar sing diéntukake wiwit Agustus 1998. Ing tanggal 22 Oktober 2012, Uni Sepeda Internasional (UCI), badan ulah raga sing ngatur cabang balap sepeda, njurung vonis USADA lan ngonfirmasi larangan kompetisi sasuwéné urip lan nyabut kabèh gelar juara Armstrong, kalebu pitung gelar juara Tour de France sing diéntukake saka taun 1999-2005.

Réferènsi

Pranala njaba 
 Situs resmi
 Yayasan Lance Armstrong
 Kompas, Keberatan dituding Doping, 22 Juni 2007.

Pembalap sepeda Amérika Sarékat
Pembalap
Lair 1971
Tour de France (basa Perancis kanggo Tur Perancis) ya iku kajuaraan balap sepeda paling kondhang ing donya. Kajuaraan iki minangka balapan ing dalan kanthi jarak sing adoh kanggo pembalap sepeda profésional sing diènèkaké sasuwéné telung minggu ing wulan Juli ing Perancis. Tour de France dianakaké saben taun wiwit taun 1903, nanging naté mandheg nalika Perang Donya I lan II .
Tour de France, bebarengan karo Giro d'Italia lan Vuelta a España ya iku telung Grand Tour ing balap sepeda. Sing menang paling akèh ing kajuaraan iki ya iku Lance Armstrong (kaping 7).

Pratélan juara umum

Cathetan sikil

Pranala njaba 

   Situs resmi Tour de France
 Kegiatan Tour de France

 
France
Perancis
Harry Potter and The Chamber of Secret utawa Harry Potter lan Kamar Resiya yaiku buku kaping pindho saka pitung sèri buku fantasi anggitané J.K. Rowling.

Dalan Cerita
Harry Potter dikongkon nyepakké omah kanggo kunjungan saka klien Potensial Pakdhe Vernon Dursley. Nanging, sak wisé bubar pakdhé Dursley ngongkon Harry lunga menyang kamar. Ing kamar, Harry ketemu karo Dooby si peri omah, dhéwèké menging Harry balik menyang sekolah Hogwarts. Nalika Harry nolak, Dobby nggawé rusak acara pakdhéné, mula Harry dikurung ing kamar. Nanging, Ron, Fred, lan George Weasley methuk Harry nganggo mobil kang bisa mabur.

Deleng uga 

 Harry Potter and the Chamber of Secrets (filem)
Talak kanthi etimologi yaiku ngeculaké talènan, yènta kanthi termologi yaiku ngeculaké gayutan pernikahan kanti lafad talak utawa kang semakna, utawa ngilangi ikatan perkawinan kanti wektu iku uga utawa jarak katentu kanti gunakake lafad katentu uga. Ikatan perkawinan bisa ucul wektu iku uga yèn ngendi bojo lanang nalak bojo wédok kanti talak ba'in.

Werna-warna Talak
Salah sijiné jalaran pedoté bebojoan yaiku disebapaké déning talak. Sacara garis gedhéné dideleng saka éntok lan orané rujuk manèh, talak kapérang dadi rong (2) warna, yaiku:
Talak Raj’i
Talak Bain

Saka rong (2) warna talak mau, banjur bisa dideleng saka pira-pira segi, kaya ta:
Saka segi mangsa iddah ana telu (3), yaiku:
Iddah haid utawa suci
Iddah amarga meteng 
Iddah kanti wulan

Saka segi keadaan bojo lanang, talak kapérang ana loro (2), yaiku:
Talak mati
Talak Urip

Saka segi wektu kadadéan talak kapérang dadi loro (2), yaiku:
Talak Munajjas
Talak munajjas  yaiku talak kang digantungaké karo sarat lan ora disandaraké marang jaman utawa wektu kang arep teka, nanging talak kang ditibakaké ing wektu diucapaké talak iku dhéwé.

Talak mua'lak
Ya iku talak kang tibané disandaraké ing jaman utawa wektu kang arep teka. Contoné: Bojo lanang ngomong karo bojoné wédok, Kowé tak talak ngsuk utawa kowé tak talak ngésuké.
Istilah liya saka talak mu'allaq yaiku ta'lik talak.

saka segi apik utawa orane, ana loro
Talak sunni
talak sunni yaiku talak kang kadadéan jumbuh karo agama, yaiku salah sijiné bojo lanang na;ak bojone kang wis dicampuri kanti sapisan talak ing wektu resik lan durung bisa di emek manèh ing wektu resik iku andhedhasar dawuhe Alloh SWT kang surasane mengkene:
talak (kang bisa dirujuki) kaping pindo. Sak wise iku éntuk rujuk manèh kanti cara kang ma'ruf utawa megat kanti cara kang apik(QS. Al Baqarah: 229)
Diarani talak sunni yèn duwé 3 sarat, yaiku:
Bojo wédok kang ditalak wis pernah dikumpuli. Yèn talak ditibakake ing bojo wédok kang durung pernah dikumpuli, mangka ora kalebu talak sunni.
Bojo wédok bisa langsung nindakaké iddah suci sawisé ditalak.
Talak iku ditibakake nalika bojoe ing wektu suci

Talak bid'iy
Talak bid'iy yaiku talak kang ditibakake ing wektu lan jumlah kang ora trep. Talak bid'iy wujud talak kang dilakokake ora miturut petunjuk syariah, bisa iku ngenani wektune, utawa cara-cara nibakake.
Talak bid'iy mau kaya ta,
Talak kang ditibakakenalika bojone ing wektu nalika haid.
talak kang ditibakake nalika keadaan suci, nanging wis pernah dikumpuli nalika isih keadaan suci mau.

'saka segi cara nglkokake ana 5, yaiku':
talak nganggo omongan
Omongan talak ana kang sharih lan ana kang kinayah. Tetembungan kang sharuh tegesé is dipahami tegesé, kaya ta Kowe tak pegat, utwa kanti tembung liya kang nunjukake ati talak.

cathetan Sikil

Islam
Pulo Palue inggih salah satunggaling pulo ing Indonésia ingkang dumunung ing sisih lor Pulo Florès. Miterat cathetan administratipipun, pulo punika kalebet wewengkon Kabupatèn Sikka, Provinsi Nusa Tenggara Timur, Indonésia.

Ing pérangan sisih kidul saking Pulo Palue wonten gunung api inggih punika Rokatenda. Pulo Palu'e ugi dipunwastani "Pulo gunung" ing sakitering Laut Flores amargi dipunanggep gadhah kathah tlatah gunung api ingkang miterat basa Palu'e dipunsebat "poa". "Poa" punika ingkang lajeng dipun-ginakaken déning masarakat Palu'e kanthi prosès "sublimasi".

Géografi 
Ambanipun Pulo Palu'e inggih punika kirang langkung 41 km². Déné pendhudhukipun wonten krang langkung 10.000 tiyang, ingkang kapérang wonten ing wolung désa ing Pulo Palue ingkang dumunung ing dataran rendhah lan dataran inggil. Ing Pulo Palue sampun wonten margi ageng lan kendaraan bermotor wiwit taun 2006. Manawi badhé tumuju dhateng Pulo Palu'e saged liwat Maumere, salah satunggaling kitha ing Flores, mawi prau motor kayu dangunipun sekawan jam.

Pulo Palue mapan wonten ing titik koordinat 8°19'27"S 121°42'36"E.
Pulo Palue ingkang gadhah ambanipun kirang langkung 39,5 kilomèter inggih pérangan awakipun Gunung Rokatenda. Pulo Palue mapan wonten ing Laut Flores lan kathah warga pendhudhuk ingkang dumunung ing pulo punika. Déné pendhudhuk ingkang dumunung ing Pulo Palue kirang langkung 10.000 tiyang ingkang kapérang wonten ing wolung désa.

Pendhudhuk 
Pendhudhuk ingkang dumunung ing Pulo Palue inggih punika ètnis Palue, inggih punika salah satunggal saking enem ètnis pendhudhuk ingkang dumunung ing Kabupatèn Sikka. Warga Palue gadhah basa, adat, saha budaya ingkang béda saking masarakat Pulo Flores ing padatanipun.
Warga masarakat Palue asring nindakaken manéka warna jinis upacara adat minangka wujud sukuripun dhateng Gusti ingkang Murbeng Dumadi. Salah satunggaling upacara adat ingkang taksih dipunuri-uri inggih punika Upacara adat "Pathi Kharaphau" ingkang dipunadani saben 5 taun sapisan minangka adicara puncak kanggé ngaturaken gunging panuwun saha raos sukur awit saking sadaya nikmat, karunia ingkang sampun dipunparingaken dhateng masarakat Palue. Upacara punika dipunadani ing sapérangan désa/dhusun, inggih punika wonten ing Nitung, Cua, Koa, Cawalo, Lei, Tomu, saha Ladaloka, kanthi wekdal anggènipun ngadani upacaranipun béda-béda ing antawisipun désa satunggal kaliyan désa sanèsipun, gumantung saking wekdal ingkang sampun dipuntemtokaken déning saben Lakimosa utawi kepala adat.

Cathetan suku 

Pulo ing Indonésia
Pulo ing Nusa Tenggara Timur
Palue, Pulo